
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE 

Sectiunea1
privind aprobarea condiţiilor de desfăşurare a activităţilor  sezoniere cu caracter recreativ precum şi locaţiile, tarifele, produsele sau serviciile ce pot fi desfăşurate în parcuri şi Grădina Zoologică din Municipiul Timişoara.

    




      Sectiunea a 2 - a 
Urmare a solicitărilor agenţilor economici cu privire la desfăşurarea de activităţi  recreative în parcurile şi Grădina Zoologică de pe raza Municipiului Timişoara, precum şi a deschiderii conducerii Primăriei Municipiului Timişoara faţă de solicitările verbale ale cetăţenilor, se impune emiterea unei noi Hotărâri de Consiliu Local care să reglementeze atât condiţiile de desfăşurare a activităţilor sezoniere cu caracter recreativ precum şi locaţiile, tarifele, produsele sau serviciile ce pot fi desfăşurate.

Până în prezent, tarifele au fost stabilite prin HCL 464/2013 privind aprobarea tarifelor pentru desfăşurarea de activităţi comerciale în parcuri şi locuri de joacă, iar regulamentul şi nomenclatorul de produse şi servicii au fost precizate şi aprobate prin HCL 78/2014 privind aprobarea condiţiilor de desfăşurare a activităţilor comerciale în parcurile şi locurile de joacă de pe raza Municipiului Timişoara.

Având în vedere prevederile Hotărârii Consiliului Local nr.110/2016 pentru modificarea Regulamentului privind condiţiile de desfăşurare a activităţilor comerciale şi de prestări servicii pe raza Municipiului Timişoara, aprobat prin Hotărârea Consiliului Local al Municipiului Timişoara nr.538/2015 şi a Regulamentului privind condiţiile de desfăşurare a activităţilor de comerţ stradal aprobat prin Hotărârea Consiliului Local al Municipiului Timişoara nr.139/2011 propunem şi supunem spre dezbatere şi aprobare Proiectul de Hotărâre a Consiliului Local al Municipiului Timişoara privind aprobarea condiţiilor de desfăşurare a activităţilor  sezoniere cu caracter recreativ precum şi locaţiile, tarifele, produsele sau serviciile ce pot fi autorizate, conform anexei 1, care va face parte integrantă din Hotărâre .

